Nordenskiöld Land nasjonalpark

Nordenskiöld Land nasjonalpark er en norsk tidligere  nasjonalpark som ligger i alpine og delvis bredekte fjellområder rundt lavlandene Reindalen og Nordenskiöldkysten, på øya Spitsbergen (Svalbard); langs nordkysten av Van Mijenfjorden. Parken ble opprettet i 2003, for «å bevare et storslått, sammenhengende og i det vesentligste urørt arktisk dal- og kystlandskap med intakte naturtyper, økosystemer, arter, naturlige økologiske prosesser, landskapselementer, kulturminner som referanseområde for naturforskning og for opplevelse av Svalbards natur- og kulturarv». Fra 2021 inngår den i Van Mijenfjorden nasjonalpark.

Nasjonalparken dekket et område på tall 1 362 km², herav 1 207 km² landareal og 155 km² marint område,Forskrift om fredning av Nordenskiöld Land nasjonalpark på Svalbard; lovdata.no mens den nye nasjonalparken har et areal på 4251 km².
Nordenskiöld Land nasjonalpark omfattet den sørlige halvdelen av Nordenskiöld Land – den lange landtungen mellom Isdalen og Van Mijenfjorden. Grovt sett omfatter parken (fra vest) først det flate lavlandet langs Nordenskiöldkysten mellom utløpene av de to fjordene,  deretter sørdelen av Fridtjofbreen, Berzeliusdalen, Vassdalen, Semmeldalen, og Reindalen. Rundt dalførene følger grensen stort sett vannskillet langs de omliggende fjelltoppene.

 Referanser 

Kategori:Tidligere nasjonalparker i Norge
Kategori:Verneområder opprettet i 2003
Kategori:Opphør i 2021